
[bookmark: TextBodyBegin]Evropski parlament,
–	ob upoštevanju delegirane uredbe Komisije (C(2024)01488,
[bookmark: _GoBack]–	ob upoštevanju pisma Komisije z dne 12. marca 2024, v katerem poziva Parlament, naj izjavi, da ne bo nasprotoval delegirani uredbi,
–	ob upoštevanju pisma Odbora za kmetijstvo in razvoj podeželja predsedniku konference predsednikov odborov z dne 19. marca 2024,
–	ob upoštevanju člena 290 Pogodbe o delovanju Evropske unije,
–	ob upoštevanju Uredbe (EU) 2021/2115 Evropskega parlamenta in Sveta z dne 2. decembra 2021 o določitvi pravil o podpori za strateške načrte, ki jih pripravijo države članice v okviru skupne kmetijske politike (strateški načrti SKP) in se financirajo iz Evropskega kmetijskega jamstvenega sklada (EKJS) in Evropskega kmetijskega sklada za razvoj podeželja (EKSRP), ter o razveljavitvi uredb (EU) št. 1305/2013 in (EU) št. 1307/2013[footnoteRef:1] ter zlasti člena 13(3) in člena 152(6) navedene uredbe, [1:  	UL L 435, 6.12.2021, str. 1.] 

–	ob upoštevanju člena 111(6) Poslovnika,
–	ob upoštevanju priporočila za sklep Odbora za kmetijstvo in razvoj podeželja,
A.	ker države članice od 1. januarja 2023 izvajajo svoje strateške načrte SKP, kar vključuje obveznost ohranjanja deleža trajnega travinja v primerjavi s kmetijsko površino, kot je določeno v okviru standarda dobrih kmetijskih in okoljskih pogojev (v nadaljnjem besedilu: DKOP 1) v Prilogi III k Uredbi (EU) 2021/2115;
B.	ker izkušnje od začetka izvajanja standarda DKOP 1 kažejo, da je treba ta pravila spremeniti, da se prepreči nesorazmerno breme za kmete, kadar strukturne spremembe v sistemih kmetovanja držav članic zaradi preusmeritve trga, kot sta preusmeritev z živinoreje na obdelovanje ornih zemljišč in zmanjšanje živinoreje, znatno vplivajo na sposobnost kmetov, da vzpostavijo trajno travinje, hkrati pa ohranijo sposobnost preživetja;
C.	ker morajo države članice v nekaterih primerih upravičencem naložiti obveznosti, da ponovno spremenijo površine v trajno travinje ali vzpostavijo površine trajnega travinja, čeprav je zmanjšanje letnega deleža posledica nihanj na prijavljenih površinah;
D.	ker so v nekaterih okoliščinah površine trajnega travinja lahko evidentirane v identifikacijskem sistemu za zemljišča, vendar jih kmetje v danem letu ne prijavijo za neposredna plačila, ali se lahko skupna kmetijska površina povečala zaradi dodatnih prijav kmetov;
E.	ker v takih primerih, kadar zmanjšanje letnega deleža presega 5-odstotni prag iz Priloge III k Uredbi (EU) 2021/2115 in ni posledica spremembe površin trajnega travinja v druge kmetijske uporabe, bi lahko bilo nesorazmerno kmetom naložiti obveznosti vzpostavitve dodatnih površin trajnega travinja;
F.	ker je primerno, da se omogoči določena stopnja prožnosti, hkrati pa zagotoviti skladnost z glavnim ciljem standarda DKOP 1, tj. „splošna zaščita pred preusmeritvijo v druge kmetijske uporabe za ohranitev zalog ogljika“, in z največjim zmanjšanjem deleža iz Priloge III k Uredbi (EU) 2021/2115;
G.	ker bi bilo zato treba spremeniti Delegirano uredbo Komisije (EU) 2022/126[footnoteRef:2], ki določa pravila o razmerju za DKOP 1; [2:  	Delegirana uredba Komisije (EU) 2022/126 z dne 7. decembra 2021 o dopolnitvi Uredbe (EU) 2021/2115 Evropskega parlamenta in Sveta z dodatnimi zahtevami za nekatere vrste intervencij, ki jih države članice določijo v svojih strateških načrtih SKP za obdobje 2023–2027 na podlagi navedene uredbe, ter pravili o deležu za standard dobrih kmetijskih in okoljskih pogojev (DKOP) 1 (UL L 20, 31.1.2022, str. 52).] 

1.	izjavlja, da ne nasprotuje delegirani uredbi;
[bookmark: TextBodyEnd]2.	naroči svoji predsednici, naj ta sklep posreduje Svetu in Komisiji.

